Diari Oficial de la Generalitat Valenciana


Sumari del DOGV 9313, del 05-04-2022 (2022/2870)

RESOLUCIÓ de 24 de març de 2022, de la Vicepresidència i Conselleria d'Igualtat i Polítiques Inclusives, per la qual es prorroguen les beques convocades per la Resolució de 14 de desembre de 2020, de la Vicepresidència i Conselleria d'Igualtat i Polítiques Inclusives, per a la realització de pràctiques professionals en la Secretaria Autonòmica de Planificació i Organització del Sistema Valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9313

Data del DOGV
:   05-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2870


Data del document
:   24-03-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 24 de març de 2022, de la Vicepresidència i Conselleria d'Igualtat i Polítiques Inclusives, per la qual es prorroguen les beques convocades per la Resolució de 14 de desembre de 2020, de la Vicepresidència i Conselleria d'Igualtat i Polítiques Inclusives, per a la realització de pràctiques professionals en la Secretaria Autonòmica de Planificació i Organització del Sistema Valencià. [2022/2870]  
  
  
Mitjançant l'Ordre 6/2019, de 6 d'agost, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Generalitat Valenciana, número 8612, de 13 d'agost de 2019, es van aprovar les bases que regulen les beques del programa de planificació de Serveis Socials per a la realització de pràctiques professionals en la Secretaria Autonòmica de Planificació i Organització del Sistema, i van ser convocades tres beques, amb una duració màxima d'onze mesos, mitjançant Resolució de 14 de desembre de 2020, de la mateixa conselleria i adjudicades a través de la Resolució de 27 d'abril de 2021, de la Vicepresidència i Conselleria d'Igualtat i Polítiques Inclusives.  
  
Mitjançant la Resolució de 15 de desembre de 2021, de la Vicepresidència i Conselleria d'Igualtat i Polítiques Inclusives, es va acceptar la renúncia d'una de les adjudicatàries a la beca que tenia concedida.  
I mitjançant la Resolució de 28 de febrer de 2022, de la mateixa conselleria, s'ha adjudicat la beca que havia quedat vacant a la persona que li corresponia, segons l'ordre de la borsa de reserva establit en la Resolució de 27 d'abril de 2021 inicialment adjudicatòria.  
  
L'apartat quart, sobre la duració i pròrroga de les beques, de la Resolució de 14 de desembre de 2020 estableix que: «Les beques tindran una duració màxima d'onze mesos, comptats des de la data que s'indique en la resolució de concessió, i podran ser prorrogades, mitjançant resolució expressa, fins a un període màxim de dotze mesos addicionals, sempre que existisca crèdit adequat i suficient en els pressupostos de la Generalitat per als exercicis als quals afecte la pròrroga i que el desenvolupament de l'activitat que s'estiga desenvolupant així ho requerisca o aconselle».  
Els motius que van justificar la convocatòria d'aquestes beques aconsellen que a les persones a les quals se'ls va concedir la beca els siga prorrogada per existir determinats projectes ja en desenvolupament i que tenen prevista la seua continuïtat. Així mateix, aconsellen aquesta pròrroga, l'òptim grau de desenvolupament de l'activitat realitzada, així com la formació de les persones becàries.  
Per tot el que s'ha exposat, de conformitat amb les atribucions atorgades per delegació de la vicepresidenta i consellera d'Igualtat i Polítiques Inclusives, en l'apartat quinzé de la Resolució de 14 de desembre de 2020, resolc:  
  
Primer  
Prorrogar les beques concedides per a la realització de pràctiques professionals en la Secretaria Autonòmica de Planificació i Organització del Sistema, amb una duració de dotze mesos, per un import inicial de 1.120,19 - al mes per persona becària, amb càrrec a la línia de subvenció S5165000 del programa pressupostari 311.40, Institut Valencià de Formació, Investigació i Qualitat dels Serveis Socials, de conformitat amb la Llei 8/2021, de 30 de desembre, de pressupostos de la Generalitat, per a l'exercici 2022, amb les següents persones beneficiàries:  
  
- Sara Dalmau Rovira, amb DNI \*\*\*9435\*\*  
- Irene Luján Climent, amb DNI \*\*\*5222\*\*  
- Raquel López de Haedo, amb DNI \*\*\*9854\*\*  
  
Segon  
L'import de la beca és de 1.120,19 - (mil cent vint euros amb dinou cèntims) bruts mensuals, de conformitat amb la Resolució de 19 de gener de 2022, de la Conselleria d'Hisenda i Model Econòmic, per la qual s'estableix la quantitat de percepció en l'exercici 2022 de les beques sotmeses a l'àmbit d'aplicació del Decret 132/2009, de 4 de setembre, del Consell.  
Sobre l'import brut caldrà practicar la retenció de l'Impost sobre la Renda de les Persones Físiques, així com la cotització a la Seguretat Social, en els termes establerts en el Reial decret 1493/2011, de 24 d'octubre, i les altres que corresponguen. A més, es procedirà al finançament de la quota d'empresa de la Seguretat Social de les adjudicatàries de la pròrroga, pels imports anuals que legalment s'establisquen.  
  
El pagament serà a càrrec de l'aplicació pressupostària 11.29.91.1977.906.61 línia de subvenció S5165000, del pressupost de la Generalitat per a l'exercici 2022, i el seu equivalent en l'exercici 2023, condicionat aquest a l'existència de crèdit adequat i suficient, pels imports per anualitat detallats a continuació:  
  
Anualitat Import  
2022 31.646,70  
2023 10.548,90  
  
  
  
Tercer  
El període de durada de la pròrroga de les beques serà des de l'1 d'abril de 2022 fins al 31 de març de 2023.  
  
Quart  
La publicació d'aquesta resolució en el Diari Oficial de la Generalitat Valenciana produirà els efectes de notificació a les persones interessades, d'acord amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, es podrà interposar potestativament recurs de reposició davant de l'òrgan que ha dictat l'acte, en el termini d'un mes comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
  
València, 24 de març de 2022.- El director general de l'Institut Valencià de Formació, Investigació i Qualitat en Serveis Socials (p. d. R 29.02.2016): Joan Crespo Sempere.